Държавен вестник, бр. 28, 2008 г., стр. 30

С Т Р .  30
Д Ъ Р Ж А В Е Н   В Е С Т Н И К
Б Р О Й  28
§ 8. Създава се чл. 75б:
“Чл. 75б. (1) Лицата, които са български
граждани и придобият свидетелство за правос-
пособност на любител пилот (PPL) или на про-
фесионален пилот (CPL), доказват професио-
нално владеене на български език на експертно
ниво (ниво 6) съгласно скалата за оценяване на
езиковата квалификация по Анекс I към Кон-
венцията за международно гражданско възду-
хоплаване.
(2) Доказването на владеене на български
език на експертно ниво се извършва еднократ-
но пред комисията за теоретичен изпит по чл. 32
при получаване на първото свидетелство за
правоспособност и се извършва чрез проверка
за отсъствието на говорен дефект или трудно
разбираем диалект чрез събеседване.
(3) Лица, които не са български граждани,
се допускат до доказване на професионално вла-
деене на български език на експертно ниво след
представяне на документи, доказващи ползва-
нето на български език от тяхна страна като
първи език. Такива документи могат да бъдат
потвърждения за българския им произход, дип-
ломи за завършено образование в Република
България или други документи по преценка на
комисията по чл. 32.
(4) Чуждестранни граждани, които не отгова-
рят на изискванията по ал. 3, могат да придобият
свидетелство за правоспособност за пилот в Ре-
публика България само след полагане на изпит
по английски език в изпитен езиков център, одоб-
рен от нациналната въздухоплавателна админис-
трация на държава—член на Европейския съюз.”
§ 9. Създава се чл. 249а:
“Чл. 249а. (1) На лицата, притежаващи свиде-
телство за правоспособност с квалификационен
клас за радиотелефонен оператор (RTO), им се
признава съответствие с изискванията за езико-
ва квалификация на Анекс I към Конвенцията за
международна гражданска авиация за владеене
на английски език на работно ниво/Operational
level (ниво 4) съгласно скалата за оценяване на
езиковата квалификация на Анекс I.
(2) Главният директор на ГД “ГВА” или оп-
равомощено от него длъжностно лице издава
приложение към свидетелството за правоспо-
собност на лицата по ал. 1, което удостоверява
способност на владеене на английски език на
работно ниво/Operational level (ниво 4).”
§ 10. Създава се чл. 335а:
“Чл. 335а. Лицата, притежаващи свидетел-
ство за правоспособност на ръководител по-
лети (ATCL), доказват способността си да го-
ворят и разбират английски език за целите на
аеронавигационната комуникация (най-мал-
ко на работно ниво/Operational level (ниво 4)
чрез полагането на изпит в изпитен езиков
център, одобрен от национална въздухопла-
вателна администрация на държава—член на
Европейския съюз.”
Преходни и заключителни разпоредби
§ 11. Наредбата влиза в сила от обнародва-
нето є в “Държавен вестник”.
§ 12. Разпоредбите по чл. 75а и 75б влизат в
сила от 5 март 2008 г.
§ 13.Член 249а, ал. 1 се прилага до 5 март
2008 г.
§ 14. Издадените приложения към свидетел-
ствата за правоспособност по чл. 249а, ал. 2 са
със срок на валидност до 4 март 2011 г.
§ 15. Изпитите по чл. 249а, ал. 3 се провеж-
дат до 5 март 2011 г.
§ 16. На лицата, придобили квалификацио-
нен клас за радиотелефонен оператор (RTO),
които не докажат професионално владеене на
английски език на едно от нивата по чл. 25г,
ал. 4 до 5 март 2011 г., се прекратяват следните
права, произтичащи от свидетелствата им за
правоспособност, както следва:
1. за транспортните пилоти ATPL(А) и
ATPL(Н)—прекратяват се всички права, про-
изтичащи от свидетелството за правоспособ-
ност, и свидетелството за правоспособност се
отнема;
2. за професионалните пилоти CPL(А) и
CPL(Н)—прекратяват се правата, произтича-
щи от квалификационните класове, а именно:
за радиотелефонен оператор (RTO), за полети
по ППП (IR), и свидетелството за правоспособ-
ност се изменя;
3. за любителите пилоти PPL(А) и PPL(Н)—
прекратяват се правата, произтичащи от ква-
лификационните класове, а именно: за радио-
телефонен оператор (RTO), за полети по особе-
ните правила за визуални полети (S-VFR), и
свидетелството за правоспособност се изменя.
§  17. (1) Изпитите по чл. 335а се полагат до
17 май 2010 г.
(2) Правата, произтичащи от свидетелст-
вата за правоспособност на ръководителите
полети, които до 17 май 2010 г. не докажат
професионално владеене на английски език
на едно от нивата по чл. 25г, ал. 4, се прекра-
тяват и свидетелствата за правоспособност се
отнемат.
Министър: П. Мутафчиев
Приложение № 38
към чл. 25г, ал. 5
Изисквания за езиково ниво
Изискванията за езиково ниво са приложи-
ми както при използването на фразеологията,
така и на общия език. За да бъдат изпълнени
изискванията за владеене на езиково ниво, кан-
дидатът за свидетелство за правоспособност или
притежателят на такова ще бъде оценяван и
трябва да демонстрира най-малко оперативно-
то ниво (ниво четири), съгласно таблицата на
ИКАО за оценка на езиково ниво.